Nordjyllands Politi har pågrebet den 22-årige mand, der for to dage siden blev efterlyst, mistænkt for røveri. Anholdelsen skete onsdag formiddag. Den unge mand er mistænkt for at have været med til et røveri mod Daglig Brugsen i Mosbjerg nær Sindal tilbage i august. Han er også mistænkt for at være med til at brænde den bil af, der blev brugt under røveriet.
Mandagens efterlysning af en 22-årig mand aflyses.